title: 2008/739/ES: Rozhodnutie Komisie z  11. septembra 2008 o finančnom príspevku Spoločenstva Svetovej organizácii pre zdravie zvierat (OIE) určenom na opatrenia v oblasti informácií o nákazách zvierat

text:
               18.9.2008

               SK

               Úradný vestník Európskej únie

               L 249/19

      ROZHODNUTIE KOMISIE

   z 11. septembra 2008
   o finančnom príspevku Spoločenstva Svetovej organizácii pre zdravie zvierat (OIE) určenom na opatrenia v oblasti informácií o nákazách zvierat
   (2008/739/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Podľa rozhodnutia 90/424/EHS môže Spoločenstvo prijať alebo pomáhať členským štátom alebo medzinárodným organizáciám pri prijímaní technických a vedeckých opatrení, ktoré sú potrebné pre vývoj právnych predpisov Spoločenstva a vývoj vzdelávania či odbornej prípravy v oblasti veterinárnej medicíny.

               (2)

               V smernici Rady 82/894/EHS z 21. decembra 1982 týkajúcej sa hlásenia nákaz zvierat v Spoločenstve (2) sa stanovuje systém hlásenia ohnísk akýchkoľvek nákaz, ktoré sú uvedené v prílohe I k danej smernici („systém Spoločenstva na hlásenie nákaz zvierat“).

               (3)

               Svetová organizácia pre zdravie zvierat (ďalej len „OIE“) je zastupiteľská medzivládna organizácia zodpovedná za zlepšenie zdravia zvierat na celom svete. OIE má v oblasti informácií o nákazách jedinečnú skúsenosť s rozvojom svetovej databázy informácií o zdraví zvierat (World Animal Health Information Database, WAHID), rozhrania poskytujúceho ucelený súbor informácií o nákazách zvierat. WAHID používajú všetky členské štáty OIE vrátane členských štátov Európskej únie.

               (4)

               V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o novej stratégii Európskej únie týkajúcej sa zdravia zvierat (2007 – 2013) podľa zásady „prevencia je lepšia ako liečba“ (3) sa uvádza predchádzanie hrozbám súvisiacim so zvieratami, dohľad a pripravenosť na krízy ako jeden z pilierov novej stratégie v oblasti zdravia zvierat. V danom oznámení sa zdôrazňuje najmä skutočnosť, že informácie získané veterinárnym monitorovaním, dohľadom a kontrolnými činnosťami a programami predstavujú pre inštitúcie a správy Spoločenstva kľúčové vedecké údaje, ktoré sú podkladom pri rozhodovaní o opatreniach na predchádzanie nákazám a na ich kontrolu.

               (5)

               V oznámení sa tiež uvádza ako očakávaný výsledok novej stratégie v oblasti zdravia zvierat prispôsobenie systému Spoločenstva, ktorý sa používa na hlásenie nákaz zvierat. Ďalším očakávaným výsledkom, ktorý sa uvádza v oznámení, je zjednodušenie právnych predpisov Spoločenstva v oblasti veterinárnej medicíny s cieľom priblížiť ich k medzinárodným normám vrátane noriem OIE.

               (6)

               V záujme rozvoja právnych predpisov Spoločenstva v oblasti veterinárnej medicíny je preto vhodné v partnerstve s OIE zaviesť opatrenia s cieľom zosúladiť systém Spoločenstva na hlásenie nákaz zvierat s databázou WAHID, zhromaždiť epidemiologické informácie, a najmä navrhnúť súbory údajov, databáz a protokolov na výmenu údajov. Z tohto dôvodu je vhodné poskytnúť finančný príspevok Spoločenstva Svetovej organizácii pre zdravie zvierat (OIE) na financovanie rozvoja systému informácií o nákazách zvierat počas obdobia od roku 2008 do roku 2012. Mala by byť spresnená maximálna výška uvedeného príspevku.

               (7)

               Pre Spoločenstvo je z hľadiska predchádzania hrozbám pre zdravie zvierat na jeho území mimoriadne dôležité zhromažďovanie, analýza a sumarizácia informácií o zdraví zvierat v oblastiach Balkánu, Kaukazu a Stredozemného mora, a to hlavne tých informácií, ktoré sa týkajú nákaz rozšírených za hranice štátov. Tieto informácie však nie sú vždy ľahko dostupné.

               (8)

               OIE vyvinula nástroj na hodnotenie výkonnosti veterinárnych služieb (nástroj OIE VVS). Tento nástroj je navrhnutý tak, aby pomohol veterinárnym službám krajín, ktoré sú členmi OIE, určiť svoju súčasnú úroveň výkonnosti a zistiť nedostatky a slabé stránky, pokiaľ ide o ich schopnosť spĺňať medzinárodné normy OIE. Nástroj OIE VVS je tiež zdrojom informácií o zdraví zvierat v členských krajinách OIE. Spoločenstvo by preto malo analyzovať činnosti spojené s týmto nástrojom a informácie ním získané v súvislosti s oblasťami Balkánu, Kaukazu a Stredozemného mora.

               (9)

               Preto je vhodné poskytnúť finančný príspevok na rozvoj a analýzu činností OIE zameraných na zdravie zvierat v oblastiach Balkánu, Kaukazu a Stredozemného mora. Mala by byť spresnená maximálna výška uvedeného príspevku.

               (10)

               V článku 168 ods. 1 písm. c) nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), sa stanovuje, že granty sa môžu udeliť i bez výzvy na predloženie návrhov orgánom s monopolom de jure alebo de facto, pokiaľ sú tieto granty náležite odôvodnené v rozhodnutí o ich udelení.

               (11)

               OIE má od svojho založenia podpísaním medzinárodnej dohody dňa 25. januára 1924de facto monopol vo svojom sektore. OIE je medzinárodná organizácia zodpovedná za zlepšenie zdravia zvierat na celom svete a Svetová obchodná organizácia (WTO) ju uznáva ako referenčnú organizáciu. Výzva na predloženie návrhov preto nie je nutná na udelenie finančného príspevku uvedenej organizácii na základe tohto rozhodnutia.

               (12)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         SA ROZHODLA TAKTO:
   Článok 1
   Svetovej organizácii pre zdravie zvierat (OIE) sa týmto udeľuje finančný príspevok Spoločenstva podľa článku 19 rozhodnutia 90/424/EHS na rozvoj systému informácií o nákazách zvierat počas obdobia od roku 2008 až do roku 2012, a to do maximálnej výšky 750 000 EUR.
   Článok 2
   Svetovej organizácii pre zdravie zvierat (OIE) sa týmto udeľuje finančný príspevok Spoločenstva podľa článku 19 rozhodnutia 90/424/EHS na financovanie analýzy činností spojených so zdravím zvierat v oblastiach Balkánu, Kaukazu a Stredozemného mora počas obdobia od roku 2008 až do roku 2012, a to do maximálnej výšky 250 000 EUR.
   Článok 3
   Finančné príspevky stanovené v článkoch 1 a 2 sa financujú v rámci položky 17 04 02 01 rozpočtu Európskych spoločenstiev na rok 2008.

      V Bruseli 11. septembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 224, 18.8.1990, s. 19.

      (2)  Ú. v. ES L 378, 31.12.1982, s. 58.

      (3)  KOM(2007) 539 v konečnom znení.

      (4)  Ú. v. ES L 357, 31.12.2002, s. 1.


title: 2006/628/ES: Rozhodnutie Rady z  24. júla 2006 , ktorým sa stanovuje dátum uplatňovania článku 1 ods. 4 a 5 nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu

text:
               20.9.2006

               SK

               Úradný vestník Európskej únie

               L 256/15

      ROZHODNUTIE RADY

   z 24. júla 2006,
   ktorým sa stanovuje dátum uplatňovania článku 1 ods. 4 a 5 nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu
   (2006/628/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém, vrátane boja proti terorizmu (1), a najmä na jeho článok 2 ods. 2,
   keďže:

               (1)

               Článok 2 ods. 2 nariadenia (ES) č. 871/2004 určuje, že toto nariadenie sa bude uplatňovať odo dňa, ktorý má stanoviť Rada, akonáhle budú splnené potrebné predbežné podmienky, a že Rada môže rozhodnúť o stanovení rôznych dátumov pre uplatňovanie rôznych ustanovení.

               (2)

               Predbežné podmienky uvedené v článku 2 ods. 2 nariadenia (ES) č. 871/2004 boli splnené v prípade článku 1 ods. 4 a 5 uvedeného nariadenia.

               (3)

               Pokiaľ ide o Švajčiarsko, toto rozhodnutie rozvíja tie ustanovenia schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode G rozhodnutia Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a vývoji schengenského acquis
                   (2), v spojení s článkom 4 ods. 1 rozhodnutia Rady 2004/849/ES (3) a rozhodnutia Rady 2004/860/ES (4), obe z 25. októbra 2004, o podpise v mene Európskej únie a o podpise v mene Európskeho spoločenstva a o predbežnom vykonávaní niektorých ustanovení uvedenej dohody so Švajčiarskou konfederáciou,

         ROZHODLA TAKTO:
   Článok 1
   Článok 1 ods. 4 a 5 nariadenia (ES) č. 871/2004 sa uplatňuje od 1. novembra 2006.
   Článok 2
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.

      V Bruseli 24. júla 2006

            Za Radu

            predseda

         K. RAJAMÄKI

      (1)  Ú. v. EÚ L 162, 30.4.2004, s. 29.

      (2)  Ú. v. ES L 176, 10.7.1999, s. 31.

      (3)  Ú. v. EÚ L 368, 15.12.2004, s. 26.

      (4)  Ú. v. EÚ L 370, 17.12.2004, s. 78.


title: 2011/373/EÚ: Rozhodnutie Rady z  10. júna 2011 , ktorým sa vymenúva člen Dvora audítorov

text:
               28.6.2011

               SK

               Úradný vestník Európskej únie

               L 168/7

         ROZHODNUTIE RADY
   z 10. júna 2011,
   ktorým sa vymenúva člen Dvora audítorov
   (2011/373/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 5,
   so zreteľom na návrh švédskej vlády,
   so zreteľom na stanovisko Európskeho parlamentu (1),
   keďže:

               (1)

               Pán Lars HEIKENSTEN, člen Dvora audítorov, odstúpil z funkcie k 15. máju 2011.

               (2)

               Pána Larsa HEIKENSTENA je preto potrebné nahradiť na zvyšok jeho funkčného obdobia,

         PRIJALA TOTO ROZHODNUTIE:
   Článok 1
   Za člena Dvora audítorov sa na zvyšok funkčného obdobia pána Larsa HEIKENSTENA, ktoré trvá do 29. februára 2012, vymenúva pán H. G. WESSBERG.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 10. júna 2011

            Za Radu

            predseda

         FELLEGI T.

      (1)  Stanovisko zo 7. júna 2011 (zatiaľ neuverejnené v úradnom vestníku).


title: 2014/828/EÚ: Rozhodnutie Európskej centrálnej banky z  15. októbra 2014 o vykonávaní tretieho programu nákupu krytých dlhopisov (ECB/2014/40)

text:
               22.11.2014

               SK

               Úradný vestník Európskej únie

               L 335/22

         ROZHODNUTIE EURÓPSKEJ CENTRÁLNEJ BANKY
   z 15. októbra 2014
   o vykonávaní tretieho programu nákupu krytých dlhopisov

      (ECB/2014/40)

      (2014/828/EÚ)

   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 druhý pododsek v spojení s článkom 3.1 prvou zarážkou a článkom 18.1,
   keďže:

               (1)

               V súlade s článkom 18.1 Štatútu Európskeho systému centrálnych bánk a Európskej centrálnej banky (ďalej len „štatút ESCB“) Európska centrálna banka (ECB) spolu s národnými centrálnymi bankami členských štátov, ktorých menou je euro, môžu obchodovať na finančných trhoch okrem iného s obchodovateľnými cennými papiermi v rámci priamych nákupov a predajov.

               (2)

               Dňa 4. septembra 2014 Rada guvernérov rozhodla, že by sa mal začať nový program nákupu krytých dlhopisov (third covered bond purchase programme – CBPP3). Spolu s programom nákupu cenných papierov krytých aktívami (asset-backed securities purchase programme – ABSPP) a cielenými dlhodobejšími refinančnými operáciami (targeted longer-term refinancing operations – TLTRO) (1) CBPP3 ďalej prispeje k zlepšeniu transmisie menovej politiky, podporí poskytovanie úverov ekonomike eurozóny, pozitívne ovplyvní ďalšie trhy a v dôsledku toho uvoľní nastavenie menovej politiky ECB a prispeje k návratu miery inflácie na úroveň bližšiu 2 %.

               (3)

               Ako súčasť jednotnej menovej politiky by sa mali priame nákupy akceptovateľných krytých dlhopisov centrálnymi bankami Eurosystému v rámci CBPP3 vykonávať jednotným a decentralizovaným spôsobom v súlade s týmto rozhodnutím,

         PRIJALA TOTO ROZHODNUTIE:
   Článok 1
   Zavedenie a rozsah programu priameho nákupu krytých dlhopisov
   Eurosystém týmto zavádza CBPP3, v rámci ktorého centrálne banky Eurosystému nakupujú akceptovateľné kryté dlhopisy v zmysle článku 2. Centrálne banky Eurosystému môžu v rámci CBPP3 nakupovať od akceptovateľných zmluvných strán akceptovateľné kryté dlhopisy na primárnom a sekundárnom trhu v súlade s kritériami akceptovateľnosti zmluvných strán uvedenými v článku 3.
   Článok 2
   Kritériá akceptovateľnosti krytých dlhopisov
   Kryté dlhopisy, ktoré sú akceptovateľné pre operácie menovej politiky v súlade s oddielom 6.2.1 prílohy I k usmerneniu ECB/2011/14 (2) a navyše spĺňajú podmienky prijatia ako zábezpeky zo strany subjektov, ktoré ich vydali, ako sa ustanovuje v oddiele 6.2.3.2 (piatom odseku) prílohy I k usmerneniu ECB/2011/14, a ktoré sú vydané úverovými inštitúciami registrovanými v eurozóne, sú akceptovateľné pre priamy nákup v rámci CBPP3. Multicédulas, ktoré sú akceptovateľné pre operácie menovej politiky v súlade s oddielom 6.2.1 prílohy I k usmerneniu ECB/2011/14 a ktoré sú vydané spoločnosťami zvláštneho účelu registrovanými v eurozóne, sú akceptovateľné pre priamy nákup v rámci CBPP3.
   Uvedené kryté dlhopisy sú akceptovateľné pre priamy nákup v rámci CBPP3 za predpokladu, že spĺňajú tieto dodatočné požiadavky:

               1.

               Majú minimálne prvé najlepšie hodnotenie kreditného rizika, ktoré bolo vydané aspoň jednou z externých inštitúcií hodnotiacich kreditné riziko akceptovaných v rámci Eurosystému pre hodnotenie kreditného rizika (Eurosystem credit assessment framework – ECAF), zodpovedajúce stupňu kreditnej kvality 3 (credit quality step 3 – CQS3, v súčasnosti zodpovedajúcemu ratingu „BBB-“ alebo inému rovnocennému ratingu vydanému externou inštitúciou hodnotiacou kreditné riziko).

               2.

               Objem krytých dlhopisov s určitým medzinárodným identifikačným kódom cenného papiera (ISIN) v držbe centrálnych bánk Eurosystému, ktoré tieto centrálne banky nakúpili v rámci prvému (3) a druhého (4) programu nákupu krytých dlhopisov (CBPP1 a CBPP2) a CBPP3 a mimo týchto programov, nesmie prekročiť 70 % objemu emisie krytých dlhopisov s týmto ISIN.

               3.

               Kryté dlhopisy sú denominované v eurách, držané a vyrovnávané v eurozóne.

               4.

               Kryté dlhopisy vydané subjektmi, ktorých účasť na úverových operáciách Eurosystému je pozastavená, sú vylúčené z nákupov v rámci CBPP3 po dobu trvania pozastavenia účasti.

               5.

               V prípade krytých dlhopisov, ktoré v súčasnosti nedosahujú rating CQS3 na Cypre a v Grécku, sa vyžaduje minimálny rating aktív na úrovni maximálne dosiahnuteľného ratingu krytých dlhopisov stanoveného príslušnou externou inštitúciou hodnotiacou kreditné riziko pre danú jurisdikciu, a to až dovtedy, kým sa na požiadavky na akceptovateľnosť obchodovateľných dlhových nástrojov vydaných alebo garantovaných gréckou alebo cyperskou vládou ako zábezpeky neuplatní minimálny limit kreditnej kvality Eurosystému [podľa článku 8 ods. 2 usmernenia ECB/2014/31 (5)], pričom objem týchto dlhopisov s určitým ISIN v držbe centrálnych bánk Eurosystému, ktoré tieto centrálne banky nakúpili v rámci CBPP1, CBPP2, CBPP3 a mimo týchto programov, nesmie prekročiť 30 % objemu emisie krytých dlhopisov s týmto ISIN, a zároveň musia v záujme vyrovnania rizík spĺňať tieto požiadavky:

                           a)

                           mesačné vykazovanie charakteristík súboru zabezpečovacích aktív vrátane údajov na úrovni úverov, ako aj štrukturálnych čŕt programu a informácií o emitentovi, národnej centrálnej banke (NCB) príslušnej podľa sídla emitenta; príslušná NCB sprístupní zmluvným stranám formuláre na vykazovanie;

                           b)

                           záväzok nadmernej kolateralizácie v rozsahu najmenej 25 %; príslušná NCB sprístupní zmluvným stranám pravidlá pre výpočet záväzku nadmernej kolateralizácie;

                           c)

                           v prípade pohľadávok denominovaných v inej mene ako euro, ktoré patria do súboru zabezpečovacích aktív programu, zabezpečenie kurzového rizika zmluvnou stranou s ratingom BBB- alebo vyšším ratingom alebo požiadavka, aby bolo najmenej 95 % aktív denominovaných v eurách, a

                           d)

                           úverové pohľadávky v súbore zabezpečovacích aktív existujú voči dlžníkom so sídlom v eurozóne.

               6.

               Kryté dlhopisy, ktoré si emitent ponechal, sú akceptovateľné pre nákup v rámci CBPP3 za predpokladu, že spĺňajú kritériá akceptovateľnosti, ako sú vymedzené vyššie.

         Článok 3
   Akceptovateľné zmluvné strany
   V rámci CBPP3 sú akceptovateľnými zmluvnými stranami pre priame obchody, ako aj pre obchody formou pôžičky cenných papierov, vrátane krytých dlhopisov držaných Eurosystémom v portfóliu CBPP3: a) domáce zmluvné strany, ktoré sa zúčastňujú na operáciách menovej politiky Eurosystému, ako sa vymedzuje v oddiele 2.1 prílohy I k usmerneniu ECB/2011/14, a b) akékoľvek iné zmluvné strany, ktoré centrálne banky Eurosystému využívajú na investovanie svojich investičných portfólií v eurách, vrátane zmluvných strán mimo eurozóny pôsobiacich na trhu krytých dlhopisov.
   Článok 4
   Záverečné ustanovenie
   Toto rozhodnutie nadobúda účinnosť dňom nasledujúcim po jeho uverejnení na internetovej stránke ECB.

      Vo Frankfurte nad Mohanom 15. októbra 2014

            Prezident ECB

         Mario DRAGHI

      (1)  Rozhodnutie ECB/2014/34 z 29. júla 2014 o opatreniach týkajúcich sa cielených dlhodobejších refinančných operácií (Ú. v. EÚ L 258, 29.8.2014, s. 11).

      (2)  Usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (Ú. v. EÚ L 331, 14.12.2011, s. 1).

      (3)  Rozhodnutie ECB/2009/16 z 2. júla 2009 o vykonávaní programu nákupu krytých dlhopisov (Ú. v. EÚ L 175, 4.7.2009, s. 18).

      (4)  Rozhodnutie ECB/2011/17 z 3. novembra 2011 o vykonávaní druhého programu nákupu krytých dlhopisov (Ú. v. EÚ L 297, 16.11.2011, s. 70).

      (5)  Usmernenie ECB/2014/31 z 9. júla 2014 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky, ktorým s mení usmernenie ECB/2007/9 (Ú. v. EÚ L 240, 13.8.2014, s. 28).


title: Rozhodnutie Rady (SZBP) 2015/77 z  19. januára 2015 , ktorým sa vymenúva osobitný zástupca Európskej únie v Bosne a Hercegovine

text:
               20.1.2015

               SK

               Úradný vestník Európskej únie

               L 13/7

         ROZHODNUTIE RADY (SZBP) 2015/77
   z 19. januára 2015,
   ktorým sa vymenúva osobitný zástupca Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada prijala 18. júla 2011 rozhodnutie 2011/426/SZBP (1), ktorým sa pán Peter SØRENSEN vymenúva za osobitného zástupcu Európskej únie (ďalej len „OZEÚ“) v Bosne a Hercegovine. Mandát OZEÚ uplynie 30. júna 2015.

               (2)

               V nadväznosti na vymenovanie pána Petera SØRENSENA do inej funkcie by sa mal za OZEÚ v Bosne a Hercegovine od 1. marca 2015 vymenovať pán Lars-Gunnar WIGEMARK.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   1.   Funkčné obdobie pána Petera SØRENSENA ako osobitného zástupcu Európskej únie (ďalej len „OZEÚ“) v Bosne a Hercegovine sa týmto ukončuje k 31. októbru 2014.
   2.   Týmto sa za OZEÚ v Bosne a Hercegovine na obdobie od 1. marca 2015 do 30. júna 2015 vymenúva pán Lars-Gunnar WIGEMARK. Svoj mandát bude vykonávať v súlade s rozhodnutím 2011/426/SZBP.
   3.   Rada môže na základe posúdenia Politického a bezpečnostného výboru a návrhu vysokej predstaviteľky Únie pre zahraničné veci a bezpečnostnú politiku rozhodnúť o tom, že sa funkčné obdobie OZEÚ skončí skôr.
   Článok 2
   Výdavky spojené s podporovaním administratívnej kontinuity v období medzi mandátmi osobitných zástupcov EÚ od 1. novembra 2014 do 28. februára 2015 sa pokryjú referenčnou sumou stanovenou v článku 5 ods. 1 rozhodnutia 2011/426/SZBP.
   Článok 3
   Toto rozhodnutie nadobúda účinnosť dňom jeho prijatia.
   Článok 2 sa uplatňuje od 1. novembra 2014.

      V Bruseli 19. januára 2015

            Za Radu

            predsedníčka

         F. MOGHERINI

      (1)  Rozhodnutie Rady 2011/426/SZBP z 18. júla 2011, ktorým sa vymenúva osobitný zástupca Európskej únie v Bosne a Hercegovine (Ú. v. EÚ L 188, 19.7.2011, s. 30).


title: Rozhodnutie Komisie (EÚ) 2016/255 z 23. februára 2016, ktorým sa mení príloha k menovej dohode medzi Európskou úniou a Vatikánskym mestským štátom

text:
               24.2.2016

               SK

               Úradný vestník Európskej únie

               L 47/10

         ROZHODNUTIE KOMISIE (EÚ) 2016/255
   z 23. februára 2016,
   ktorým sa mení príloha k menovej dohode medzi Európskou úniou a Vatikánskym mestským štátom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na menovú dohodu zo 17. decembra 2009 medzi Európskou úniou a Vatikánskym mestským štátom, a najmä na jej článok 8 ods. 3,
   keďže:

               (1)

               V článku 8 ods. 1 menovej dohody medzi Európskou úniou a Vatikánskym mestským štátom (ďalej len „menová dohoda“) sa od Vatikánskeho mestského štátu vyžaduje, aby vykonával právne akty a pravidlá Únie týkajúce sa eurobankoviek a euromincí, predchádzania praniu špinavých peňazí, predchádzania podvodom a falšovaniu hotovostných a bezhotovostných platobných prostriedkov, medailí, žetónov a požiadaviek štatistického vykazovania. Uvedené akty a pravidlá sa uvádzajú v prílohe k menovej dohode.

               (2)

               S cieľom zohľadniť nové relevantné právne akty a pravidlá Únie a zmeny existujúcich právnych aktov a pravidiel je potrebné, aby Komisia túto prílohu k menovej dohode menila každý rok.

               (3)

               Niektoré nové relevantné právne akty a pravidlá Únie a niektoré zmeny existujúcich právnych aktov boli prijaté a treba ich do prílohy doplniť.

               (4)

               Príloha k menovej dohode by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha k menovej dohode medzi Európskou úniou a Vatikánskym mestským štátom sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 23. februára 2016

            Za Komisiu

            predseda

         Jean-Claude JUNCKER

      PRÍLOHA

            „PRÍLOHA

                        Právne predpisy, ktoré sa majú vykonávať

                        Lehota na vykonanie

                        Predchádzanie praniu špinavých peňazí

                        1

                           Smernica Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (Ú. v. EÚ L 309, 25.11.2005, s. 15) (4)

                        31. december 2010

                        zmenená:

                        2

                        smernicou Európskeho parlamentu a Rady 2008/20/ES z 11. marca 2008, ktorou sa mení a dopĺňa smernica 2005/60/ES o predchádzaní využívania finančného systému na účely prania špinavých peňazí a financovania terorizmu, pokiaľ ide o vykonávacie právomoci prenesené na Komisiu (Ú. v. EÚ L 76, 19.3.2008, s. 46);

                        doplnená:

                        3

                        rámcovým rozhodnutím Rady 2001/500/SVV z 26. júna 2001 o praní špinavých peňazí, identifikácii, vyhľadávaní, zmrazení, zaistení a konfiškácii prostriedkov a príjmov z trestnej činnosti (Ú. v. ES L 182, 5.7.2001, s. 1);

                        4

                        nariadením Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva (Ú. v. EÚ L 309, 25.11.2005, s. 9);

                        5

                        smernicou Komisie 2006/70/ES z 1. augusta 2006, ktorou sa ustanovujú vykonávacie opatrenia smernice Európskeho parlamentu a Rady 2005/60/ES, pokiaľ ide o vymedzenie pojmu politicky exponovaná osoba, a technické kritériá postupov zjednodušenej povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo veľmi obmedzenom rozsahu (Ú. v. EÚ L 214, 4.8.2006, s. 29) (5);

                        6

                        nariadením Európskeho parlamentu a Rady (ES) č. 1781/2006 z 15. novembra 2006 o údajoch o príkazcovi, ktoré sprevádzajú prevody finančných prostriedkov (Ú. v. EÚ L 345, 8.12.2006, s. 1).

                        7

                           Smernica Európskeho parlamentu a Rady 2014/42/EÚ z 3. apríla 2014 o zaistení a konfiškácii prostriedkov a príjmov z trestnej činnosti v Európskej únii (Ú. v. EÚ L 127, 29.4.2014, s. 39).

                        31. december 2016 (2)

                        8

                           Nariadenie Európskeho parlamentu a Rady (EÚ) 2015/847 z 20. mája 2015 o údajoch sprevádzajúcich prevody finančných prostriedkov, a ktorým sa zrušuje nariadenie (ES) č. 1781/2006 (Ú. v. EÚ L 141, 5.6.2015, s. 1).

                        31. december 2017 (3)

                        9

                           Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015, s. 73).

                        31. december 2017 (3)

                        Predchádzanie podvodom a falšovaniu

                        10

                           Rámcové rozhodnutie Rady 2001/413/SVV z 28. mája 2001 o boji proti podvodom a falšovaniu bezhotovostných platobných prostriedkov (Ú. v. ES L 149, 2.6.2001, s. 1).

                        31. december 2010

                        11

                           Nariadenie Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu (Ú. v. ES L 181, 4.7.2001, s. 6.);

                        31. december 2010

                        zmenené:

                        12

                        nariadením Rady (ES) č. 44/2009 z 18. decembra 2008, ktorým sa mení a dopĺňa nariadenie (ES) č. 1338/2001 stanovujúce opatrenia nevyhnutné na ochranu eura proti falšovaniu (Ú. v. EÚ L 17, 22.1.2009, s. 1).

                        13

                           Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam (Ú. v. EÚ L 373, 21.12.2004, s. 1);

                        31. december 2010

                        zmenené:

                        14

                        nariadením Rady (ES) č. 46/2009 z 18. decembra 2008, ktorým sa mení a dopĺňa nariadenie (ES) č. 2182/2004 o medailách a žetónoch podobných eurominciam (Ú. v. EÚ L 17, 22.1.2009, s. 5).

                        15

                           Smernica Európskeho parlamentu a Rady 2014/62/EÚ z 15. mája 2014 o trestnoprávnej ochrane eura a ostatných mien proti falšovaniu, ktorou sa nahrádza rámcové rozhodnutie Rady 2000/383/SVV (Ú. v. EÚ L 151, 21.5.2014, s. 1).

                        31. december 2016 (2)

                        Pravidlá týkajúce sa eurobankoviek a euromincí

                        16

                           Závery Rady z 23. novembra 1998 a z 5. novembra 2002 o zberateľských minciach.

                        31. december 2010

                        17

                           Závery Rady z 10. mája 1999 o systéme riadenia kvality euromincí.

                        31. december 2010

                        18

                           Oznámenie Komisie 2001/C-318/03 z 22. októbra 2001 o autorskoprávnej ochrane dizajnu spoločnej lícnej strany euromincí [K(2001) 600 v konečnom znení] (Ú. v. ES C 318, 13.11.2001 s. 3).

                        31. december 2010

                        19

                           Usmernenie Európskej centrálnej banky ECB/2003/5 z 20. marca 2003 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 78, 25.3.2003, s. 20);

                        31. december 2010

                        zmenené:

                        20

                        usmernením Európskej centrálnej banky ECB/2013/11 z 19. apríla 2013, ktorým sa mení a dopĺňa usmernenie ECB/2003/5 o uplatnení opatrení proti neoprávneným reprodukciám eurobankoviek a o výmene a stiahnutí eurobankoviek (Ú. v. EÚ L 118, 30.4.2013, s. 43).

                        31. december 2014 (1)

                        21

                           Rozhodnutie Európskej centrálnej banky ECB/2010/14 zo 16. septembra 2010 o kontrole pravosti a upotrebiteľnosti eurobankoviek a ich opätovnom vrátení do obehu (Ú. v. EÚ L 267, 9.10.2010, s. 1);

                        31. december 2012

                        zmenené:

                        22

                        rozhodnutím Európskej centrálnej banky ECB/2012/19 zo 7. septembra 2012 (Ú. v. EÚ L 253, 20.9.2012, s. 19).

                        31. december 2013 (1)

                        23

                           Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, 22.12.2010, s. 1).

                        31. december 2012

                        24

                           Nariadenie Európskeho parlamentu a Rady (EÚ) č. 651/2012 zo 4. júla 2012 o vydávaní euromincí (Ú. v. EÚ L 201, 27.7.2012, s. 135).

                        31. december 2013 (1)

                        25

                           Rozhodnutie Európskej centrálnej banky ECB/2013/10 z 19. apríla 2013 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (Ú. v. EÚ L 118, 30.4.2013, s. 37).

                        31. december 2014 (1)

                        26

                           Nariadenie Rady (EÚ) č. 729/2014 z 24. júna 2014 o nominálnych hodnotách a technických špecifikáciách euromincí určených do obehu (prepracované znenie) (Ú. v. EÚ L 194, 2.7.2014, s. 1).

                        31. december 2013 (2)

               Oddiel prílohy k menovej dohode v súlade s opatreniami ad hoc spoločného výboru na žiadosť Svätej stolice a Vatikánskeho mestského štátu o zaradení príslušných pravidiel uplatniteľných na subjekty vykonávajúce finančné činnosti na profesionálnom základe

                        Relevantné časti týchto právnych nástrojov

                        Lehota na vykonanie

                        27

                           Smernica Rady 86/635/EHS z 8. decembra 1986 o ročnej účtovnej závierke a konsolidovaných účtoch bánk a iných finančných inštitúcií (Ú. v. ES L 372, 31.12.1986, s. 1);

                        31. december 2016 (2)

                        zmenená:

                        28

                        smernicou Európskeho parlamentu a Rady 2001/65/ES z 27. septembra 2001 (Ú. v. ES L 283, 27.10.2001, s. 28);

                        29

                        smernicou Európskeho parlamentu a Rady 2003/51/ES z 18. júna 2003 (Ú. v. EÚ L 178, 17.7.2003, s. 16);

                        30

                        smernicou Európskeho parlamentu a Rady 2006/46/ES zo 14. júna 2006 (Ú. v. EÚ L 224, 16.8.2006, s. 1).

                        31

                           Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

                        31. december 2017 (2)

                        32

                           Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1);

                        31. december 2017 (2)

                        zmenené:

                        33

                        delegovaným nariadením Komisie (EÚ) 2015/62 z 10. októbra 2014, ktorým sa mení nariadenie Európskeho parlamentu a Rady (EÚ) č. 575/2013, pokiaľ ide o ukazovateľ finančnej páky (Ú. v. EÚ L 11, 17.1.2015, s. 37);

                        31. december 2017 (3)

                        doplnené:

                        34

                        delegovaným nariadením Komisie (EÚ) č. 241/2014 zo 7. januára 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 74, 14.3.2014, s. 8);

                        31. december 2017 (3)

                        zmenené:

                        35

                        delegovaným nariadením Komisie (EÚ) 2015/923 z 11. marca 2015, ktorým sa mení delegované nariadenie (EÚ) č. 241/2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 150, 17.6.2015, s. 1).

                        31. december 2017 (3)

                        36

                        delegovaným nariadením Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1).

                        31. december 2017 (3)

                        Právne predpisy o zhromažďovaní štatistických údajov

                        37

                           Usmernenie Európskej centrálnej banky ECB/2013/24 z 25. júla 2013 o požiadavkách Európskej centrálnej banky na štatistické vykazovanie v oblasti štvrťročných finančných účtov (Ú. v. EÚ L 2, 7.1.2014, s. 34).

                        31. december 2016 (2)

                        38

                           Nariadenie Európskej centrálnej banky (EÚ) č. 1071/2013 z 24. septembra 2013 o bilancii sektora peňažných finančných inštitúcií (ECB/2013/33) (Ú. v. EÚ L 297, 7.11.2013, s. 1);

                        31. december 2016 (2)

                        zmenené:

                        39

                        nariadením Európskej centrálnej banky (EÚ) č. 1375/2014 z 10. decembra 2014, ktorým sa mení nariadenie (EÚ) č. 1071/2013 (ECB/2013/33) o bilancii sektora peňažných finančných inštitúcií (ECB/2014/51) (Ú. v. EÚ L 366, 20.12.2014, s. 77).

                        40

                           Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51);

                        31. december 2016 (2)

                        zmenené:

                        41

                        nariadením Európskej centrálnej banky (EÚ) č. 756/2014 z 8. júla 2014, ktorým sa mení nariadenie (EÚ) č. 1072/2013 (ECB/2013/34), ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2014/30) (Ú. v. EÚ L 205, 12.7.2014, s. 14).

                        42

                           Usmernenie Európskej centrálnej banky ECB/2014/15 zo 4. apríla 2014 o menovej a finančnej štatistike (Ú. v. EÚ L 340, 26.11.2014, s. 1);

                        31. december 2016 (2)

                        zmenené:

                        43

                        usmernením Európskej centrálnej banky ECB/2014/43 zo 6. novembra 2014, ktorým sa mení usmernenie ECB/2014/15 o menovej a finančnej štatistike (ECB/2014/43) (Ú. v. EÚ L 93, 9.4.2015, s. 82).

         (1)  Tieto lehoty schválil Spoločný výbor z roku 2013.

         (2)  Tieto lehoty schválil Spoločný výbor z roku 2014.

         (3)  Tieto lehoty schválil Spoločný výbor z roku 2015.

         (4)  Smernica 2005/60/ES sa zrušuje smernicou 2015/849/EÚ, ale ostáva v prílohe do konečného termínu na transpozíciu smernice 2015/849/EÚ.

         (5)  Smernica 2006/70/ES sa zrušuje smernicou 2015/849/EÚ, ale ostáva v prílohe do konečného termínu na transpozíciu smernice 2015/849/EÚ.“


title: 2011/849/SZBP: Rozhodnutie Politického a bezpečnostného výboru EULEX/2/2011 zo 16. decembra 2011 , ktorým sa predlžuje mandát vedúceho misie Európskej únie na podporu právneho štátu v Kosove, EULEX KOSOVO

text:
               17.12.2011

               SK

               Úradný vestník Európskej únie

               L 335/85

         ROZHODNUTIE POLITICKÉHO A BEZPEČNOSTNÉHO VÝBORU EULEX/2/2011
   zo 16. decembra 2011,
   ktorým sa predlžuje mandát vedúceho misie Európskej únie na podporu právneho štátu v Kosove, (1) EULEX KOSOVO
   (2011/849/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove EULEX KOSOVO (2), a najmä na jej článok 12 ods. 2,
   keďže:

               (1)

               Na základe jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane prijímania rozhodnutia o vymenovaní vedúceho misie.

               (2)

               Rada 8. júna 2010 prijala rozhodnutie 2010/322/SZBP (3), ktorým sa predlžuje trvanie misie EULEX KOSOVO do 14. júna 2012.

               (3)

               Rozhodnutím 2010/431/SZBP (4) PBV na základe návrhu vysokej predstaviteľky Únie pre zahraničné veci a bezpečnostnú politiku (ďalej len „vysoká predstaviteľka“) vymenoval pána Xaviera BOUT DE MARNHACA za vedúceho misie EULEX KOSOVO s účinnosťou od 15. októbra 2010.

               (4)

               Rozhodnutím 2011/688/SZBP (5) PBV predĺžil mandát pána Xaviera BOUT DE MARNHACA ako vedúceho misie EULEX KOSOVO do 14. decembra 2011.

               (5)

               Vysoká predstaviteľka 9. decembra 2011 navrhla predĺžiť mandát pána Xaviera BOUT DE MARNHACA ako vedúceho misie EULEX KOSOVO do 14. júna 2012,

         PRIJAL TOTO ROZHODNUTIE:
   Článok 1
   Mandát pána Xaviera BOUT DE MARNHACA ako vedúceho misie EULEX KOSOVO sa týmto predlžuje do 14. júna 2012.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. decembra 2011.

      V Bruseli 16. decembra 2011

            Za Politický a bezpečnostný výbor

            predseda

         O. SKOOG

      (1)  Podľa rezolúcie Bezpečnostnej rady Organizácie spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 145, 11.6.2010, s. 13.

      (4)  Ú. v. EÚ L 202, 4.8.2010, s. 10.

      (5)  Ú. v. EÚ L 270, 15.10.2011, s. 32.


title: 2013/276/EÚ: Rozhodnutie Európskeho parlamentu a Rady z  21. mája 2013 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/010 AT/Austria Tabak, Rakúsko)

text:
               12.6.2013

               SK

               Úradný vestník Európskej únie

               L 160/11

      ROZHODNUTIE EURÓPSKEHO PARLAMENTU A RADY

   z 21. mája 2013
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/010 AT/Austria Tabak, Rakúsko)
   (2013/276/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Rakúsko podalo 20. decembra 2011 žiadosť o mobilizáciu EGF v súvislosti s prepúšťaním v spoločnosti Austria Tabak GmbH a u 14 dodávateľov a nadväzujúcich výrobcov a do 9. októbra 2012 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 3 941 999 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Rakúska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii s cieľom poskytnúť sumu 3 941 999 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 21. mája 2013

            Za Európsky parlament

            predseda

         M. SCHULZ

            Za Radu

            predsedníčka

         L. CREIGHTON

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady (EÚ) 2015/2397 zo 16. decembra 2015, ktorým sa vymenúva španielsky člen a španielsky náhradník Výboru regiónov

text:
               18.12.2015

               SK

               Úradný vestník Európskej únie

               L 332/144

         ROZHODNUTIE RADY (EÚ) 2015/2397
   zo 16. decembra 2015,
   ktorým sa vymenúva španielsky člen a španielsky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Paulina RIVERA BAUTEHO sa uvoľnilo miesto člena Výboru regiónov.

               (3)

               V dôsledku skončenia funkčného obdobia pána Javiera GONZALEZA ORTIZA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za člena:

                           —

                           D. Fernando CLAVIJO BATLLE, Presidente del Gobierno de Canarias,

                     a

               b)

               za náhradníčku:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 16. decembra 2015

            Za Radu

            predsedníčka

         C. DIESCHBOURG

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: 2010/317/CFSP: Rozhodnutie Politického a bezpečnostného výboru ATALANTA/3/2010 z  28. mája 2010 o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               10.6.2010

               SK

               Úradný vestník Európskej únie

               L 142/9

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/3/2010
   z 28. mája 2010
   o vymenovaní veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2010/317/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä jej článok 6 ods. 1,
   keďže:

               (1)

               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa operácie EÚ.

               (2)

               Spojené kráľovstvo navrhlo, aby generálmajor Buster HOWE nahradil viceadmirála Petera HUDSONA v pozícii veliteľa operácie EÚ.

               (3)

               Vojenský výbor EÚ podporuje toto odporúčanie.

               (4)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Generálmajor Buster HOWE sa týmto vymenúva za veliteľa operácie EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 14. júna 2010.

      V Bruseli 28. mája 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 301, 12.11.2008, s. 33.


title: 2005/363/ES: Rozhodnutie Komisie z 2. mája 2005 o opatreniach na ochranu zdravia zvierat proti africkému moru ošípaných na Sardínii v Taliansku [oznámené pod číslom K(2005) 1321]Text s významom pre EHP

text:
               5.5.2005

               SK

               Úradný vestník Európskej únie

               L 118/39

         ROZHODNUTIE KOMISIE
   z 2. mája 2005
   o opatreniach na ochranu zdravia zvierat proti africkému moru ošípaných na Sardínii v Taliansku
   [oznámené pod číslom K(2005) 1321]
   (Text s významom pre EHP)
   (2005/363/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990, týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2002/99/ES zo 16. decembra 2002, ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (3), a najmä na jej článok 4 ods. 3,
   keďže:

               (1)

               Rozhodnutie Komisie 2003/514/ES z 10. júla 2003 o zdravotných opatreniach proti africkému moru ošípaných na Sardínii v Taliansku (4) sa prijalo ako reakcia na výskyt afrického moru ošípaných v provincii Nuoro na Sardínii v Taliansku.

               (2)

               V roku 2004 sa na Sardínii zaznamenal opätovný rozšírený výskyt afrického moru ošípaných. Africký mor ošípaných treba považovať za endemické ochorenie tak domácich ošípaných, ako aj diviačej populácie v provincii Nuoro. Podľa hlásení sa však toto ochorenie vyskytlo aj u domácich ošípaných v iných provinciách na Sardínii.

               (3)

               Je pravdepodobné, že toto ochorenie ohrozí chovy ošípaných v iných oblastiach Talianska a v iných členských štátoch a bude mať dosah na obchodovanie so živými ošípanými, spermiami, vajíčkami a embryami ošípaných, s bravčovým mäsom, výrobkami z bravčového mäsa a inými výrobkami s obsahom bravčového mäsa.

               (4)

               Taliansko podniklo opatrenia na boj s africkým morom ošípaných na Sardínii v súlade so smernicou Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (5).

               (5)

               Taliansko preskúmalo dosiaľ prijaté opatrenia zamerané na boj proti tomuto ochoreniu vzhľadom na jeho opätovný výskyt v roku 2004.

               (6)

               Rozhodnutie Komisie 2005/362/ES z 2. mája 2005 (6), ktorým sa schvaľuje plán eradikácie afrického moru ošípaných u diviačej zveri na Sardínii v Taliansku, sa prijalo s cieľom schváliť plán eradikácie afrického moru ošípaných u diviačej zveri, ktorý predložilo Taliansko.

               (7)

               Na základe súčasnej epidemiologickej situácie je primerané uplatňovať ďalšie opatrenia Spoločenstva na celom území Sardínie, pokiaľ ide o presun živých ošípaných, spermií, vajíčok a embryí ošípaných a odosielanie bravčového mäsa, výrobkov z bravčového mäsa a výrobkov s obsahom bravčového mäsa.

               (8)

               V súlade so smernicou Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vnútri Spoločenstva (7) alebo smernicou Rady 72/462/EHS z 12. decembra 1972 o zdravotných problémoch a problémoch veterinárnych inšpekcií pri dovoze hovädzieho dobytka a ošípaných a čerstvého mäsa z tretích krajín (8), alebo smernicou Rady 2004/68/ES z 26. apríla 2004, ktorá ustanovuje pravidlá zdravia zvierat pre dovoz a tranzit určitých živých kopytníkov do Spoločenstva a cez Spoločenstvo, mení a dopĺňa smernice 90/426/EHS a 92/65/EHS a ruší smernicu 72/462/EHS (9), alebo v súlade s niektorými požiadavkami tohto rozhodnutia je vhodné stanoviť isté výnimky z opatrení uvedených v tomto rozhodnutí, pokiaľ ide o bravčové mäso získané z ošípaných privezených na Sardíniu na zabitie.

               (9)

               Zároveň je vhodné stanoviť isté výnimky v prípade výrobkov z bravčového mäsa a iných výrobkov s obsahom bravčového mäsa, vyrobených z mäsa, ktoré bolo na Sardíniu privezené ako čerstvé bravčové mäso v súlade so smernicou Rady 64/433/EHS z 26. júna 1964 o zdravotných problémoch, ktoré ovplyvňujú obchod s čerstvým mäsom v rámci Spoločenstva (10), alebo v súlade so smernicou 2002/99/ES alebo v súlade so smernicou Rady 77/99/EHS z 21. decembra 1976 o riešení hygienických otázok pri obchodovaní s mäsovými výrobkami v Spoločenstve (11), prípadne v súlade s niektorými požiadavkami tohto rozhodnutia.

               (10)

               S cieľom zabezpečiť, aby sa bravčové mäso, výrobky z bravčového mäsa a iné výrobky s obsahom bravčového mäsa nespĺňajúce požiadavky súvisiace so zdravotným stavom zvierat neodosielali zo Sardínie, a s cieľom zabezpečiť sledovateľnosť tohto bravčového mäsa a výrobkov z neho musí mať bravčové mäso osobitné označenie. Toto osobitné označenie sa musí dať jasne odlíšiť od oválnej pečiatky pre bravčové mäso, uvedenej v bode 50 kapitoly XI prílohy I k smernici 64/433/EHS, alebo od zdravotného označenia používaného odo dňa jeho uplatnenia v súlade s nariadením Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (12), a od oválnej pečiatky pre výrobky z bravčového mäsa a iné výrobky s obsahom bravčového mäsa, stanovené v bode 4 kapitoly VI prílohy B k smernici 77/99/EHS, alebo od identifikačného označenia používaného odo dňa jeho uplatnenia v súlade s nariadením Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (13).

               (11)

               Rozhodnutie 2003/514/ES by sa preto malo zrušiť.

               (12)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Predmet úpravy a rozsah pôsobnosti
   Toto rozhodnutie stanovuje pravidlá týkajúce sa zdravia zvierat, pokiaľ ide o:

               a)

               presun živých ošípaných, spermií, vajíčok a embryí ošípaných a odosielanie bravčového mäsa, výrobkov z bravčového mäsa a akýchkoľvek iných výrobkov s obsahom bravčového mäsa s pôvodom na Sardínii a

               b)

               označovanie bravčového mäsa, výrobkov z bravčového mäsa a iných výrobkov s obsahom bravčového mäsa na Sardínii.

         Článok 2
   Definície
   Na účely tohto rozhodnutia platia tieto vymedzenia pojmov:

               a)

               „ošípaná“ podľa vymedzenia v článku 2 písm. a) smernice 2002/60/ES;

               b)

               „bravčové mäso“ sú všetky časti ošípanej vhodné na ľudskú spotrebu;

               c)

               „výrobky z bravčového mäsa“ sú spracované výrobky, ktoré sú výsledkom spracovania bravčového mäsa alebo ďalšieho spracovania takýchto už spracovaných výrobkov, pričom na základe povrchového rezu možno usúdiť, že tento výrobok už nemá charakter čerstvého mäsa;

               d)

               „iné výrobky s obsahom bravčového mäsa“ sú výrobky obsahujúce bravčové mäso alebo výrobky z bravčového mäsa, ktoré sú určené na ľudskú spotrebu.

         Článok 3
   Zákaz presunu živých ošípaných, spermií, vajíčok a embryí ošípaných a zasielania bravčového mäsa, výrobkov z bravčového mäsa a akýchkoľvek iných výrobkov s obsahom bravčového mäsa zo Sardínie
   Taliansko zakáže:

               a)

               presun živých ošípaných zo Sardínie;

               b)

               presun spermií, vajíčok a embryí ošípaných zo Sardínie a

               c)

               odosielanie bravčového mäsa, výrobkov z bravčového mäsa a akýchkoľvek iných výrobkov s obsahom bravčového mäsa zo Sardínie.

         Článok 4
   Osobitné označovanie bravčového mäsa, výrobkov z bravčového mäsa a akýchkoľvek iných výrobkov s obsahom bravčového mäsa na Sardínii
   Taliansko zabezpečí, aby sa bravčové mäso, výrobky z bravčového mäsa a akékoľvek iné výrobky s obsahom bravčového mäsa získané z ošípaných zabitých na Sardínii označovali osobitným zdravotným alebo identifikačným označením, ktoré sa musí dať jasne odlíšiť od pečiatky Spoločenstva a ktoré nesmie mať oválny tvar.
   Článok 5
   Výnimka z článkov 3 a 4, pokiaľ ide o bravčové mäso
   1.   Na základe výnimky z článku 3 písm. c) môže Taliansko povoliť odosielanie bravčového mäsa zo Sardínie do oblastí mimo Sardínie v prípade splnenia podmienok stanovených v odsekoch 2 až 5 tohto článku.
   2.   Toto bravčové mäso:

               a)

               sa získalo z ošípaných:

                           i)

                           ktoré boli na Sardíniu privezené ako ošípané určené na zabitie v súlade so smernicou 64/432/EHS alebo so smernicami 72/462/EHS, 2004/68/ES a

                           ii)

                           ktoré spĺňajú podmienky uvedené v prílohe II A;

               b)

               alebo sa získalo z ošípaných:

                           i)

                           ktoré sa aspoň štyri mesiace pred dňom prevozu na bitúnok nachádzali na mieste pôvodného chovu, ktoré sa nachádza na Sardínii, avšak mimo oblastí uvedených v prílohe I, a

                           ii)

                           ktoré spĺňajú podmienky uvedené v prílohe II.

         3.   Bravčové mäso sa vyrába, uskladňuje a spracúva v zariadeniach:

               a)

               ktoré na tieto účely schválil príslušný orgán a

               b)

               v ktorých sa bravčové mäso vyrába, uskladňuje a spracúva oddelene od mäsa nespĺňajúceho podmienky uvedené v odseku 2.

         4.   Na základe výnimky z článku 4 tohto rozhodnutia sa musí bravčové mäso označovať oválnou pečiatkou uvedenou v bode 50 kapitoly XI prílohy I k smernici 64/433/EHS alebo zdravotným označením používaným odo dňa jeho uplatnenia v súlade s nariadením (ES) č. 854/2004.
   5.   Je potrebné, aby bravčové mäso:

               a)

               bolo podrobené veterinárnemu osvedčovaniu v súlade s článkom 5 smernice 2002/99/ES a

               b)

               pri vývoze zo Sardínie malo vystavené osvedčenie povoľujúce jeho presun v rámci vnútorného trhu, stanovené v nariadení Komisie (ES) č. 599/2004 (14) podľa osobitných sanitárnych požiadaviek, uvedených v prílohe III k tomuto rozhodnutiu.

         Článok 6
   Výnimky z článkov 3 a 4, pokiaľ ide o výrobky z bravčového mäsa a akékoľvek iné výrobky s obsahom bravčového mäsa
   1.   Na základe výnimky z článku 3 písm. c) môže Taliansko povoliť odosielanie výrobkov z bravčového mäsa a akýchkoľvek iných výrobkov s obsahom bravčového mäsa zo Sardínie do oblastí mimo Sardínie v prípade splnenia podmienok stanovených v odsekoch 2 až 5 tohto článku.
   2.   Tieto výrobky:

               a)

               sú vyrobené z mäsa privezeného na Sardíniu ako čerstvé bravčové mäso v súlade so smernicou 64/433/EHS alebo smernicou 2002/99/ES, alebo

               b)

               sú vyrobené z bravčového mäsa spĺňajúceho podmienky uvedené v článku 5 tohto rozhodnutia, alebo

               c)

               vyhovujú požiadavkám stanoveným v článku 4 ods. 1 smernice 2002/99/ES a boli ošetrené s cieľom účelne eliminovať vírus afrického moru ošípaných podľa prílohy III k tejto smernici.

         3.   Tieto výrobky sa vyrábajú, uskladňujú a spracúvajú v zariadeniach:

               a)

               ktoré na tieto účely schválil príslušný orgán a

               b)

               v ktorých sa vyrábajú, uskladňujú alebo spracúvajú len výrobky spĺňajúce podmienky uvedené v odseku 2.

         4.   Na základe výnimky z článku 4 sa musia výrobky označovať oválnou pečiatkou stanovenou v bode 4 kapitoly VI prílohy B k smernici 77/99/EHS alebo identifikačným označením používaným odo dňa jeho uplatnenia v súlade s nariadením (ES) č. 853/2004.
   5.   Je potrebné, aby tieto výrobky:

               a)

               boli podrobené veterinárnemu osvedčovaniu v súlade s článkom 5 smernice 2002/99/ES a

               b)

               mali pri vývoze zo Sardínie vystavené osvedčenie o vnútornom trhu, stanovené v nariadení (ES) č. 599/2004, podľa osobitných sanitárnych požiadaviek uvedených v prílohe IV k tomuto rozhodnutiu.

         Článok 7
   Oznámenie Komisii a ostatným členským štátom
   Každých šesť mesiacov odo dňa tohto rozhodnutia Taliansko oboznámi Komisiu a ostatné členské štáty:

               a)

               s aktualizovaným zoznamom schválených zariadení uvedených v článku 5 ods. 3 a článku 6 ods. 3 a

               b)

               so zoznamom všetkých zásielok bravčového mäsa, výrobkov z bravčového mäsa a akýchkoľvek iných výrobkov s obsahom bravčového mäsa, ktorým bolo pridelené osvedčenie podľa článku 5 ods. 4 a článku 6 ods. 4, a

               c)

               s akýmikoľvek náležitými informáciami týkajúcimi sa uplatňovania tohto rozhodnutia.

         Článok 8
   Zrušenie
   Rozhodnutie 2003/514/ES sa zrušuje.
   Článok 9
   Určenie
   Toto rozhodnutie je určené členským štátom.

      V Bruseli 2. mája 2005

            Za Komisiu

         Markos KYPRIANOU

            člen Komisie

      (1)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).

      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).

      (3)  Ú. v. ES L 18, 23.1.2003, s. 11.

      (4)  Ú. v. EÚ L 178, 17.7.2003, s. 28.

      (5)  Ú. v. ES L 192, 20.7.2002, s. 27. Smernica zmenená a doplnená Aktom o pristúpení z roku 2003.

      (6)  Pozri stranu 36 tohto úradného vestníka.

      (7)  Ú. v. ES 121, 29.7.1964, s. 1977. Smernica naposledy zmenená a doplnená nariadením (ES) č. 1/2005 (Ú. v. EÚ L 3, 5.1.2005, s. 1).

      (8)  Ú. v. ES L 302, 31.12.1972, s. 28. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).

      (9)  Ú. v. EÚ L 139, 30.4.2004, s. 320.

      (10)  Ú. v. ES 121, 29.7.1964, s. 2012. Smernica naposledy zmenená a doplnená Aktom o pristúpení z roku 2003.

      (11)  Ú. v. ES L 26, 31.1.1977, s. 85. Smernica naposledy zmenená a doplnená Aktom o pristúpení z roku 2003.

      (12)  Ú. v. EÚ L 139, 30.4.2004, s. 206. Nariadenie zmenené a doplnené nariadením (ES) č. 882/2004 (Ú. v. EÚ L 165, 30.4.2004, s. 1).

      (13)  Ú. v. EÚ L 139, 30.4.2004, s. 55.

      (14)  Ú. v. EÚ L 94, 31.3.2004, s. 44.

      PRÍLOHA I
      Oblasti Sardínie uvedené v článku 5 ods. 2 písm. b) bodu i)

                  a)

                  V provincii Nuoro: celé územie.

                  b)

                  V provincii Sassari: oblasť územných celkov: Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi a Torralba.

      PRÍLOHA II
      Podmienky uvedené v článku 5 ods. 2
      Oddiel A
      Všeobecné ustanovenia pre ošípané uvedené v článku 5 ods. 2 písm. a) a b)
      Po príchode na bitúnok sa ošípané uvedené v článku 5 ods. 2 písm. a) a b) umiestňujú a zabíjajú oddelene od ostatných ošípaných nespĺňajúcich ustanovenia článku 5 ods. 2 s cieľom zabrániť akémukoľvek priamemu alebo nepriamemu kontaktu.
      Oddiel B
      Osobitné ustanovenia pre ošípané uvedené v článku 5 ods. 2 písm. b)

                  1.

                  Pôvodný chov ošípaných uvedených v článku 5 ods. 2 písm. b) spĺňa tieto podmienky:

                              a)

                              nachádza sa najmenej v 10 km vzdialenosti od miesta prepuknutia afrického moru ošípaných, ktorý sa vyskytol v období troch mesiacov pred dňom prepravy ošípaných uvedených v článku 5 ods. 2 písm. b) na bitúnok;

                              b)

                              nachádza sa v provincii, kde sa uplatňuje plán dohľadu a prevencie afrického moru ošípaných pod vedením príslušného orgánu a kde sa pravidelne a príslušným spôsobom realizujú opatrenia na sledovanie a prevenciu tohto ochorenia;

                              c)

                              neboli doň počas 30 dní pred dňom prevozu ošípaných uvedených v článku 5 ods. 2 písm. b) na bitúnok zaradené nové ošípané;

                              d)

                              od príslušného veterinárneho orgánu dostal príslušné povolenie súvisiace s účelom stanoveným v tomto bode.

                  2.

                  Ošípané uvedené v článku 5 ods. 2 písm. b) sa prevezú z pôvodného chovu uvedeného v bode 1 tohto oddielu na bitúnok za týchto podmienok:

                              a)

                              Úradný veterinárny lekár:

                                          i)

                                          konal v súlade s postupmi pri kontrole a odoberaní vzoriek uvedenými v kapitole IV D prílohy k rozhodnutiu Komisie 2003/422/ES (1), pričom sa v rámci výnimky z odoberania vzoriek ošípaných, uvedenej v bode 6 kapitoly IV D uplatňuje mutatis mutandis, a

                                          ii)

                                          vykonal kontrolu registra a identifikačných označení ošípaných podľa článkov 4 a 5 smernice Rady 92/102/EHS (2);

                              b)

                              na základe postupov pri kontrole a odoberaní vzoriek uvedených v písmene a) sa nepreukázal výskyt afrického moru ošípaných, pričom kontrola uvedená v tomto bode potvrdzuje súlad s článkami 4 a 5 smernice 92/102/EHS;

                              c)

                              vozidlá použité na prevoz ošípaných uvedených v článku 5 ods. 2 písm. b) boli očistené a dezinfikované v súlade s článkom 12 smernice 2002/60/ES a pred prevozom zapečatené príslušným orgánom;

                              d)

                              príslušnému orgánu zodpovednému za bitúnok sa oznámi zámer odoslať ošípané uvedené v článku 5 ods. 2 písm. b) a tento orgán informuje o dovoze týchto ošípaných príslušný orgán zodpovedný za pôvodný chov.

                  3.

                  Počas prehliadky pred zabitím a po zabití zvieraťa, ktorá sa vykonáva na bitúnku, príslušný orgán zohľadňuje akékoľvek príznaky prítomnosti afrického moru ošípaných.

         (1)  Ú. v. EÚ L 143, 11.6.2003, s. 35.

         (2)  Ú. v. ES L 355, 5.12.1992, s. 32.

      PRÍLOHA III
      k rozhodnutiu Komisie 2005/363/ES

      PRÍLOHA IV
      k rozhodnutiu Komisie 2005/363/ES


title: 2013/746/EÚ: Rozhodnutie Rady z  10. decembra 2013 , ktorým sa mení jej rokovací poriadok

text:
               12.12.2013

               SK

               Úradný vestník Európskej únie

               L 333/77

         ROZHODNUTIE RADY
   z 10. decembra 2013,
   ktorým sa mení jej rokovací poriadok
   (2013/746/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na článok 2 ods. 2 prílohy III k rokovaciemu poriadku Rady (1),
   keďže:

               (1)

               V článku 3 ods. 3 prvom a štvrtom pododseku Protokolu (č. 36) o prechodných ustanoveniach pripojeného k Zmluve o Európskej únii a Zmluve o fungovaní Európskej únie sa ustanovuje, že do 31. októbra 2014 platí, že ak má Rada prijať akt kvalifikovanou väčšinou a ak člen Rady o to požiada, musí sa overiť, či členské štáty tvoriace kvalifikovanú väčšinu predstavujú aspoň 62 % celkového obyvateľstva Únie.

               (2)

               Tento percentuálny podiel sa vypočíta na základe číselných údajov o počte obyvateľov, uvedených v článku 1 prílohy III k rokovaciemu poriadku Rady (ďalej len „rokovací poriadok“).

               (3)

               Článok 2 ods. 2 prílohy III k rokovaciemu poriadku ustanovuje, že Rada s účinnosťou od 1. januára každého roka upraví číselné údaje uvedené v článku 1 uvedenej prílohy v súlade s údajmi, ktoré má Štatisticky úrad Európskej únie k dispozícii k 30. septembru predchádzajúceho roka.

               (4)

               Rokovací poriadok by sa preto mal na obdobie od 1. januára 2014 do 31. októbra 2014 zmeniť,

         PRIJALA TOTO ROZHODNUTIE:
   Článok 1
   Článok 1 prílohy III k rokovacieho poriadku sa nahrádza takto:

      „Článok 1
      Na účely uplatňovania článku 16 ods. 5 Zmluvy o EÚ a článku 3 ods. 3 a 4 Protokolu (č. 36) o prechodných ustanoveniach bude na obdobie od 1. januára 2014 do 31. októbra 2014 celkový počet obyvateľov jednotlivých členských štátov takýto:

                  Členský štát

                  Počet obyvateľov
                  (× 1 000)

                  Nemecko

                  80 523,7

                  Francúzsko

                  65 633,2

                  Spojené kráľovstvo

                  63 730,1

                  Taliansko

                  59 685,2

                  Španielsko

                  46 704,3

                  Poľsko

                  38 533,3

                  Rumunsko

                  20 057,5

                  Holandsko

                  16 779,6

                  Belgicko

                  11 161,6

                  Grécko

                  11 062,5

                  Česká republika

                  10 516,1

                  Portugalsko

                  10 487,3

                  Maďarsko

                  9 908,8

                  Švédsko

                  9 555,9

                  Rakúsko

                  8 451,9

                  Bulharsko

                  7 284,6

                  Dánsko

                  5 602,6

                  Fínsko

                  5 426,7

                  Slovensko

                  5 410,8

                  Írsko

                  4 591,1

                  Chorvátsko

                  4 262,1

                  Litva

                  2 971,9

                  Slovinsko

                  2 058,8

                  Lotyšsko

                  2 023,8

                  Estónsko

                  1 324,8

                  Cyprus

                  865,9

                  Luxembursko

                  537,0

                  Malta

                  421,4

                  Celkom

                  505 572,5

                  prah (62 %)

                  313 455,0“.

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2014.

      V Bruseli 10. decembra 2013

            Za Radu

            predseda

         R. ŠADŽIUS

      (1)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady (EÚ) 2015/2088 z 10. novembra 2015, ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov pokiaľ ide o návrhy zmien predpisov OSN č. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 a 127, návrh nového predpisu OSN o čelnom náraze, návrhy zmien Konsolidovanej rezolúcie o konštrukcii vozidiel (R.E.3) a návrh novej spoločnej rezolúcie č. 2 (M.R.2) o definíciách hnacej sústavy vozidla

text:
               19.11.2015

               SK

               Úradný vestník Európskej únie

               L 302/103

         ROZHODNUTIE RADY (EÚ) 2015/2088
   z 10. novembra 2015,
   ktorým sa stanovuje pozícia, ktorá sa má v mene Európskej únie prijať v príslušných výboroch Európskej hospodárskej komisie Organizácie Spojených národov pokiaľ ide o návrhy zmien predpisov OSN č. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 a 127, návrh nového predpisu OSN o čelnom náraze, návrhy zmien Konsolidovanej rezolúcie o konštrukcii vozidiel (R.E.3) a návrh novej spoločnej rezolúcie č. 2 (M.R.2) o definíciách hnacej sústavy vozidla
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V súlade s rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“).

               (2)

               V súlade s rozhodnutím Rady 2000/125/ES (2) Únia pristúpila k Dohode týkajúcej sa zavedenia globálnych technických nariadení pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách („paralelná dohoda“).

               (3)

               Smernicou Európskeho parlamentu a Rady 2007/46/ES (3) sa systémy členských štátov v oblasti typového schvaľovania nahradili postupom typového schvaľovania Únie, pričom sa zriadil zosúladený rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému typového schvaľovania v EÚ buď v podobe požiadaviek na typové schválenie, alebo ako alternatíva k právnym predpisom Únie. Od prijatia uvedenej smernice sa v rámci typového schvaľovania EÚ predpisy OSN čoraz viac začleňujú do právnych predpisov Únie.

               (4)

               Vzhľadom na skúsenosti a technický rozvoj je potrebné prispôsobiť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 a 127, ako aj Konsolidovaná rezolúcia o konštrukcii vozidiel (R.E.3), technickému pokroku.

               (5)

               S cieľom zlepšiť príslušné bezpečnostné ustanovenia týkajúce sa motorových vozidiel by sa mal prijať nový predpis OSN o čelnom náraze; s cieľom harmonizovať definície hnacej sústavy vozidla by sa mala prijať nová spoločná rezolúcia č. 2 (M.R.2) o definíciách hnacej sústavy vozidla.

               (6)

               Je preto potrebné stanoviť pozíciu, ktorá sa má prijať v mene Únie v správnom výbore revidovanej dohody z roku 1958 a vo výkonnom výbore paralelnej dohody, pokiaľ ide o prijatie uvedených predpisov OSN,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie prijať v správnom výbore revidovanej dohody z roku 1958 a vo výkonnom výbore paralelnej dohody v období od 9. do 13. novembra 2015, je hlasovať za návrhy uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. novembra 2015

            Za Radu

            predseda

         P. GRAMEGNA

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok vzájomného uznávania udelených schválení na základe týchto predpisov („Revidovaná dohoda z roku 1958“) (Ú. v. ES L 346, 17.12.1997, s. 78).

      (2)  Rozhodnutie Rady 2000/125/ES z 31. januára 2000 týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

      (3)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

      PRÍLOHA

                  Návrh doplnku 4 k sérii zmien 04 k predpisu č. 12 (mechanizmus riadenia)

                  ECE/TRANS/WP.29/2015/92

                  Návrh doplnku 6 k sérii zmien 06 k predpisu č. 16 (bezpečnostné pásy)

                  ECE/TRANS/WP.29/2015/93

                  Návrh doplnku 3 k sérii zmien 03 k predpisu č. 26 (vonkajšie výčnelky vozidiel)

                  ECE/TRANS/WP.29/2015/82

                  Návrh série zmien 01 k predpisu č. 39 (rýchlomer a počítač prejdených kilometrov)

                  ECE/TRANS/WP.29/2015/83

                  Návrh doplnku 10 k sérii zmien 04 k predpisu č. 44 (detské zadržiavacie systémy)

                  ECE/TRANS/WP.29/2015/94

                  Návrh doplnku 2 k sérii zmien 04 k predpisu č. 46 (zariadenia na nepriamy výhľad)

                  ECE/TRANS/WP.29/2015/84

                  Návrh série zmien 03 k predpisu č. 58 (zadná ochrana proti podbehnutiu)

                  ECE/TRANS/WP.29/2015/85

                  Návrh doplnku 3 k predpisu č. 61 (vonkajšie výčnelky úžitkových vozidiel)

                  ECE/TRANS/WP.29/2015/86

                  Návrh korigenda 1 k doplnku 8 k sérii zmien 01 k predpisu č. 74 [montáž zariadení na osvetlenie a svetelnú signalizáciu (mopedy)]

                  ECE/TRANS/WP.29/2015/79

                  Návrh doplnku 11 k sérii zmien 05 k predpisu č. 83 (emisie vozidiel kategórie M1 a N1)

                  ECE/TRANS/WP.29/2015/100

                  Návrh doplnku 6 k sérii zmien 06 k predpisu č. 83 (emisie vozidiel kategórie M1 a N1)

                  ECE/TRANS/WP.29/2015/101

                  Návrh doplnku 7 k pôvodnej verzii predpisu č. 85 (meranie čistého výkonu)

                  ECE/TRANS/WP.29/2015/102

                  Návrh doplnku 6 k sérii zmien 02 k predpisu č. 94 (čelný náraz)

                  ECE/TRANS/WP.29/2015/95

                  Návrh série zmien 03 k predpisu č. 94 (čelný náraz)

                  ECE/TRANS/WP.29/2015/96

                  Návrh doplnku 5 k sérii zmien 03 k predpisu č. 95 (bočný náraz)

                  ECE/TRANS/WP.29/2015/97

                  Návrh doplnku 8 k sérii zmien 01 k predpisu č. 97 (vozidlové poplachové systémy)

                  ECE/TRANS/WP.29/2015/87

                  Návrh doplnku 7 k sérii zmien 01 k predpisu č. 98 (svetlomety vybavené svetelnými zdrojmi s plynovými výbojkami)

                  ECE/TRANS/WP.29/2015/80

                  Návrh doplnku 11 k predpisu č. 99 (svetelné zdroje s plynovou výbojkou)

                  ECE/TRANS/WP.29/2015/81

                  Návrh doplnku 3 k sérii zmien 02 k predpisu č. 100 (vozidlá poháňané elektrickou hnacou sústavou)

                  ECE/TRANS/WP.29/2015/98

                  Návrh doplnku 6 k sérii zmien 01 k predpisu č. 101 (emisie CO2/spotreba paliva)

                  ECE/TRANS/WP.29/2015/103

                  Návrh doplnku 13 k predpisu č. 106 (pneumatiky pre poľnohospodárske vozidlá)

                  ECE/TRANS/WP.29/2015/109

                  Návrh doplnku 4 k sérii zmien 06 k predpisu č. 107 (všeobecná konštrukcia autobusov a autokarov)

                  ECE/TRANS/WP.29/2015/88

                  Návrh doplnku 4 k sérii zmien 05 k predpisu č. 107 (všeobecná konštrukcia autobusov a autokarov)

                  ECE/TRANS/WP.29/2015/104

                  Návrh doplnku 4 k sérii zmien 01 k predpisu č. 110 (špecifické komponenty CNG/LNG)

                  ECE/TRANS/WP.29/2015/89

                  Návrh doplnku 5 k predpisu č. 116 (vozidlové poplachové systémy)

                  ECE/TRANS/WP.29/2015/91

                  Návrh série zmien 02 k predpisu č. 127 (bezpečnosť chodcov)

                  ECE/TRANS/WP.29/2015/99

                  Návrh nového predpisu o čelnom náraze so zameraním na zadržiavacie systémy

                  ECE/TRANS/WP.29/2015/105

                  Návrh série zmien 01 k novému predpisu o čelnom náraze so zameraním na zadržiavacie systémy

                  ECE/TRANS/WP.29/2015/106

                  Návrh zmien Konsolidovanej rezolúcie o konštrukcii vozidiel (R.E.3)

                  ECE/TRANS/WP.29/2015/111

                  Návrh novej spoločnej rezolúcie č. 2 (M.R.2) o definíciách hnacej sústavy vozidla

                  ECE/TRANS/WP.29/2015/110


title: Rozhodnutie Rady zo 17. februára 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               24.2.2017

               SK

               Úradný vestník Európskej únie

               C 60/1

         ROZHODNUTIE RADY
   zo 17. februára 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 60/01)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
   so zreteľom na nomináciu predloženú bulharskou vládou,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pani Emilie VALCHOVSKEJ je pre Bulharsko k dispozícii jedno miesto člena v riadiacej rade Európskeho strediska pre rozvoj odborného vzdelávania v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               BULHARSKO

               Pani Maria TODOROVOVÁ

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 17. februára 2017

            Za Radu

            predseda

         E. BARTOLO

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Konferencia zástupcov vlád členských štátov rozhodnutie zástupcov vlád členských štátov európskych spoločenstiev z 15. septembra 1999 o vymenovaní predsedov a členov Komisie Európskych spoločenstiev

text:
Dôležité právne oznámenie

|

41999D0627

Úradný vestník L 248 , 21/09/1999 S. 0030 - 0031

		Konferencia zástupcov vlád členských štátovrozhodnutie zástupcov vlád členských štátov európskych spoločenstievz 15. septembra 1999o vymenovaní predsedov a členov Komisie Európskych spoločenstiev(1999/627/ES, ESUO, Euratom)ZÁSTUPCOVIA VLÁD ČLENSKÝCH ŠTÁTOV EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej tretí pododsek článku 214 ods. 2 a článok 215,so zreteľom na Zmluvu o založení Európskeho spoločenstva uhlia a ocele a najmä na jej tretí pododsek článku 10 ods. 2 a článok 12,so zreteľom na Zmluvu o založení Európskeho spoločenstva pre atómovú energiu a najmä na jej tretí pododsek článku 127 ods. 2 a článok 128,keďže:(1) S ohľadom na spoločné odstúpenie predsedu a členov Komisie vymenovaných do 22. januára 2000, ku ktorému došlo 16. marca 1999, nominovali zástupcovia vlád členských štátov, vyhlásením pri zasadnutí Európskej rady 24. marca 1999, vzájomnou dohodou pána Romana PRODIHO ako osobu, ktorú zamýšľali vymenovať predsedom Komisie.(2) Európsky parlament schválil túto nomináciu rezolúciou z 5. mája 1999.(3) Vyhlásením z 9. júla 1999 pán Romano PRODI oznámil výsledky jeho kontaktov s vládami členských štátov.(4) Rozhodnutím 1999/499/ES, ESUO, Euratom [1] z 19. júla 1999 nominovali zástupcovia vlád členských štátov, spoločnou dohodou s dezignovaným predsedom Komisie, ostatné osoby, ktoré zamýšľali vymenovať členmi Komisie, aby nahradili súčasných členov Komisie, ktorí odstúpili, a to ako na zvyšné funkčné obdobie, ktoré končí 22. januára 2000, ako aj na ďalších päť rokov od 23. januára 2000 do 22. januára 2005.(5) Hlasovaním 15. septembra 1999 schválil Európsky parlament predsedu a ostatných takto nominovaných členov Komisie tak na obdobie od 16. septembra 1999 do 22. januára 2000, ako aj na ďalších päť rokov od 23. januára 2000 do 22. januára 2005.(6) Je vhodné umožniť novej Komisii ujať sa funkcie čo najskôr a pokračovať vo svojej práci po celé funkčné obdobie od 23. januára 2000 po dobu nasledujúcich päť rokov; vymenovania by sa preto mali uskutočniť súčasne na obe funkčné obdobia podľa tohto rozhodnutia,ROZHODLI TAKTO:Článok 1Nasledujúce osoby sú vymenované do Komisie Európskych spoločenstiev na obdobie od 16. septembra 1999 do 22. januára 2000 a na obdobie od 23. januára 2000 do 22. januára 2005:- ako predseda:- pán Romano PRODI,- ako členovia:- pán Michel BARNIER,- pán Frits BOLKESTEIN,- pán Philippe BUSQUIN,- pán David BYRNE,- pani Loyola DE PALACIO DEL VALLE LERSUNDI,- pani Anna DIAMANTOPOULOU,- pán Franz FISCHLER,- pán Neil KINNOCK,- pán Pascal LAMY,- pán Erkki LIIKANEN,- pán Mario MONTI,- pán Poul NIELSON,- pán Christopher PATTEN,- pani Viviane REDING,- pani Michaele SCHREYER,- pán Pedro SOLBES MIRA,- pán Günter VERHEUGEN,- pán António VITORINO,- pani Margot WALLSTRÖM.Článok 2Toto rozhodnutie nadobúda účinnosť 16. septembra 1999.Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 15. septembra 1999PredsedaA. Satuli[1] Ú. v. ES L 194, 27.7.1999, s. 45.--------------------------------------------------


title: Rozhodnutie Politického a bezpečnostného výboru BiH/14/2008 z  21. novembra 2008 o vymenovaní veliteľa ozbrojených síl Európskej únie pre vojenskú operáciu Európskej únie v Bosne a Hercegovine

text:
               29.11.2008

               SK

               Úradný vestník Európskej únie

               L 319/80

      ROZHODNUTIE Politického a bezpečnostného výboru BiH/14/2008
   z 21. novembra 2008
   o vymenovaní veliteľa ozbrojených síl Európskej únie pre vojenskú operáciu Európskej únie v Bosne a Hercegovine
   (2008/895/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí pododsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) prijímať ďalšie rozhodnutia o vymenovaní veliteľa ozbrojených síl Európskej únie.

               (2)

               25. septembra 2007 PBV prijal rozhodnutie BiH/11/2007 (2), ktorým bol generálmajor Ignacio MARTÍN VILLALAÍN vymenovaný za veliteľa ozbrojených síl Európskej únie pre vojenskú operáciu Európskej únie v Bosne a Hercegovine.

               (3)

               Veliteľ operácie Európskej únie odporučil, aby za nového veliteľa ozbrojených síl Európskej únie pre vojenskú operáciu Európskej únie v Bosne a Hercegovine bol vymenovaný generálmajor Stefano CASTAGNOTTO.

               (4)

               Vojenský výbor Európskej únie toto odporúčanie podporil.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (6)

               Európska rada v Kodani prijala 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Európskej únie, ktoré sú tiež buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generálmajor Stefano CASTAGNOTTO sa týmto vymenúva za veliteľa ozbrojených síl Európskej únie pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 4. decembra 2008.

      V Bruseli 21. novembra 2008

            Za Politický a bezpečnostný výbor

            predsedníčka

         C. ROGER

      (1)  Ú. v. EÚ L 252, 28.7.2004, s. 10.

      (2)  Ú. v. EÚ L 288, 6.11.2007, s. 60.


title: Rozhodnutie Rady (EÚ) 2017/418 z 28. februára 2017 o uzavretí Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode v mene Európskej únie

text:
               10.3.2017

               SK

               Úradný vestník Európskej únie

               L 64/1

         ROZHODNUTIE RADY (EÚ) 2017/418
   z 28. februára 2017
   o uzavretí Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 druhým pododsekom písm. a) bodom v) a jej článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Únia a vláda Cookových ostrovov dojednali na obdobie piatich rokov dohodu o partnerstve v odvetví udržateľného rybárstva (ďalej len „dohoda“), ktorej platnosť sa automaticky predlžuje, ako aj jej vykonávací protokol (ďalej len „protokol“), ktorým sa plavidlám Únie poskytujú rybolovné možnosti vo vodách, nad ktorými vykonáva vláda Cookových ostrovov svoju zvrchovanosť alebo jurisdikciu v oblasti rybolovu.

               (2)

               Dohoda a protokol boli podpísané v súlade s rozhodnutím Rady (EÚ) 2016/776 (2) a vykonávajú sa predbežne od 14. októbra 2016.

               (3)

               Dohodou sa zriadil spoločný výbor, ktorý je zodpovedný za monitorovanie, vykonávanie, interpretáciu a uplatňovanie dohody. Spoločný výbor môže schvaľovať určité zmeny protokolu. S cieľom uľahčiť schválenie takýchto zmien je vhodné splnomocniť Komisiu, aby takéto zmeny mohla za určitých podmienok schvaľovať podľa zjednodušeného postupu.

               (4)

               Dohoda a protokol by sa mali schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o partnerstve v odvetví udržateľného rybárstva medzi Európskou úniou a vládou Cookových ostrovov a jej vykonávací protokol.
   Článok 2
   Predseda Rady vykoná v mene Únie oznámenia podľa článku 17 dohody a článku 13 protokolu (3).
   Článok 3
   S výhradou ustanovení a podmienok uvedených v prílohe k tomuto rozhodnutiu je Komisia splnomocnená schvaľovať v mene Únie zmeny protokolu v rámci spoločného výboru.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 28. februára 2017

            Za Radu

            predseda

         J. HERRERA

      (1)  Súhlas zo 14. februára 2017 (zatiaľ neuverejnený v úradnom vestníku).

      (2)  Rozhodnutie Rady (EÚ) 2016/776 z 29. apríla 2016 o podpise v mene Európskej únie a o predbežnom vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov a vykonávacieho protokolu k tejto dohode (Ú. v. EÚ L 131, 20.5.2016, s. 1).

      (3)  Dátum nadobudnutia účinnosti dohody a protokolu uverejní Generálny sekretariát Rady v Úradnom vestníku Európskej únie.

      PRÍLOHA

         Rozsah zverenej právomoci a postup na stanovenie pozície Únie v spoločnom výbore

                  1.

                  Komisia sa oprávňuje rokovať s vládou Cookových ostrovov a vo vhodných prípadoch a pri dodržaní bodu 3 tejto prílohy schvaľovať zmeny protokolu týkajúce sa týchto otázok:

                              a)

                              revízia úrovne rybolovných možností a následne príslušného finančného príspevku v súlade s článkom 5 a článkom 6 ods. 3 písm. a) dohody a článkami 5 a 6 protokolu;

                              b)

                              rozhodnutie o podrobných pravidlách odvetvovej podpory v súlade s článkom 6 ods. 3 písm. b) dohody a článku 3 protokolu;

                              c)

                              technické podmienky a podrobné pravidlá, podľa ktorých plavidlá Únie vykonávajú svoje rybolovné činnosti v súlade s článkom 6 ods. 3 písm. c) dohody a článkami 4 a 6 protokolu.

                  2.

                  Únia v rámci spoločného výboru zriadeného podľa dohody:

                              a)

                              koná v súlade s cieľmi, ktoré sleduje v rámci spoločnej rybárskej politiky;

                              b)

                              koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky;

                              c)

                              podporuje pozície, ktoré zodpovedajú relevantným pravidlám prijatým regionálnymi rybárskymi organizáciami a v rámci spoločného riadenia pobrežnými štátmi.

                  3.

                  Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii, ktorá sa bude zastávať v mene Únie, zohľadnili najnovšie štatistické, biologické a iné relevantné informácie, ktoré boli zaslané Komisii.
                  Na uvedený účel a na základe uvedených informácií predložia útvary Komisie v dostatočnom predstihu pred príslušným zasadnutím spoločného výboru Rade alebo jej prípravným orgánom na posúdenie a schválenie dokument, v ktorom sa uvedú konkrétne prvky plánovanej pozície Únie.
                  V súvislosti s otázkami uvedenými v bode 1 písm. a) schvaľuje Rada navrhnutú pozíciu Únie kvalifikovanou väčšinou hlasov. V ostatných prípadoch sa pozícia Únie navrhnutá v prípravnom dokumente považuje za schválenú, pokiaľ členské štáty v počte, ktorý zodpovedá blokujúcej menšine, nevznesú námietku počas zasadnutia prípravného orgánu Rady alebo do dvadsiatich dní od doručenia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade.
                  Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                  4.

                  Komisia sa vyzýva, aby v náležitom čase prijala všetky potrebné opatrenia nadväzujúce na rozhodnutie spoločného výboru, a to v príslušných prípadoch vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.